สังคมข่าวหุ้น
*ดัชนีตลาดหุ้นไทยปิดตลาด 1,672.33 จุด ลดลง 1.81 จุด มูลค่าการซื้อขาย 42,432.02 ล้านบาท ตลาดหุ้นไทยรอดูทีมคณะรัฐมนตรีชุดใหม่และคาดหวังจากโครงการภาครัฐเร่งตัวมากขึ้น
16 มิ.ย. 2562

สโนว์แมน
*ดัชนีตลาดหุ้นไทยปิดตลาด 1,672.33 จุด ลดลง 1.81 จุด มูลค่าการซื้อขาย 42,432.02 ล้านบาท ตลาดหุ้นไทยรอดูทีมคณะรัฐมนตรีชุดใหม่และคาดหวังจากโครงการภาครัฐเร่งตัวมากขึ้น
*GULF ล่าสุด ราคาหุ้นปิดตลาดที่ 109.50 บาท เพิ่มขึ้น 64.50 บาท หรือปรับเพิ่มขึ้น 143.33% จากราคาไอพีโอ 45 บาท นับตั้งแต่เข้าซื้อขายในตลาดหลักทรัพย์ฯ เมื่อวันที่ 6 ธ.ค.60 ผู้ถือหุ้น GULF ตั้งแต่ซื้อหุ้นไอพีโอ ฟาดกำไรจากส่วนต่างราคากันเนื้อ ๆ เมื่อคิดเป็นกำไรจากส่วนต่างราคาราวหุ้นละ 64.50 บาท ทั้ง ROJNA-STEC-BBL โดย ROJNA ถือหุ้นอยู่ 19.40 ล้านหุ้น มีกำไรคิดเป็นมูลค่าราว 1,250 ล้านบาท ส่วน STEC ถือหุ้นอยู่ 40 ล้านหุ้น ก็จะมีกำไรคิดเป็นมูลค่าราว 2,580 ล้านบาท และ BBL ถือหุ้นอยู่ 47.50 ล้านบาท จะมีกำไรคิดเป็นมูลค่าราว 3,063 ล้านบาท
*TRUE  แจ้งที่ประชุมคณะกรรมการมีมติแต่งตั้ง “ศุภชัย เจียรวนนท์” เป็นประธานคณะกรรมการโดยมีผลตั้งแต่วันที่ 14 มิ.ย.62 รวมถึงรับทราบการลาออกของกรรมการ 2 ท่าน คือ “ธนินท์ เจียรวนนท์” ประธานกรรมการ และ “สุภกิต เจียรวนนท์” กรรมการ และกรรมการในคณะกรรมการกำหนดค่าตอบแทนและสรรหากรรมการ มีผลตั้งแต่วันที่ 13 มิ.ย.62
*CSS ราคาหุ้นพุ่งแรง โดยเมื่อวันที่ 14 มิ.ย.62 ปิดตลาดที่ 1.80 บาท เพิ่มขึ้น 11.80% ด้วยมูลค่าการซื้อขาย 67.53 ล้านบาท ถือว่าเป็นสัญญาณที่ดีของหุ้น CSS ไหม ?? เบื้องต้นก็น่าจะรับข่าว COD โครงการโซลาร์ฟาร์ม ฟูเยี้ยน ในเวียดนาม จำนวน 2 โครงการ คือ โครงการ XT1 และ XT2 ขนาดกำลังการผลิตรวม 99.216 เมกะวัตต์ โดยได้ COD ไปแล้วเมื่อวันที่ 10-11 มิ.ย.62  ทั้งนี้ CSS ลงทุนผ่าน PKS ซึ่งเป็นบริษัทย่อยทางอ้อมที่ถือหุ้นในสัดส่วน 25% ฟาก EPCO มั่นใจโครงการดังกล่าวมี IRR ระดับ 16% จากที่มีระยะเวลาขายไฟฟ้าให้กับ EVN เป็นเวลา 20 ปี และอัตรารับซื้อไฟฟ้าที่ 0.0935 ดอลลาร์/หน่วย
*ECF ขอขยายเวลาตรวจสอบสถานะกิจการโซลาร์ฟาร์ม ขนาด 1 เมกะวัตต์ ในลำปาง เป็นวันที่ 30 พ.ย.62 พร้อมเลื่อนทำสัญญาซื้อขายเป็นวันที่ 31 ธ.ค.62 เหตุรอบอร์ด IFEC ชุดใหม่ ดำเนินการรับมอบงานและเอกสารสำคัญให้เสร็จก่อน คงต้องรอดูฝีมือ “ทวิช เตชะนาวากุล” ในฐานะประธานเจ้าหน้าที่บริหาร IFEC จะดำเนินการได้เร็วมากน้อยแค่ไหน จะทันภายในปี 62 นี้หรือไม่ เพราะ IFEC มีปัญหาเยอะเหลือเกิน
*7UP ย้ายการซื้อขายไปอยู่กลุ่มอุตสาหกรรมทรัพยากร หมวดธุรกิจพลังงานและสาธารณูปโภค จากเดิมอยู่กลุ่มอุตสาหกรรมเทคโนโลยีหมวดธุรกิจเทคโนโลยีสารสนเทศและการสื่อสาร ส่วน TRITN ย้ายการซื้อขายไปอยู่ในกลุ่มอุตสาหกรรมอสังหาริมทรัพย์และก่อสร้าง หมวดธุรกิจบริการรับเหมาก่อสร้าง จากเดิมอยู่กลุ่มอุตสาหกรรมบริการ หมวดธุรกิจสื่อและสิ่งพิมพ์ โดยมีผลตั้งแต่วันที่ 20 มิ.ย.62 ทั้ง 7UP และ TRITN
*ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 09.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.